
‏
נוהל חלוקת מלגות לחניכים בפעילות
בלתי פורמלית בענפי הספורט האישי השונים
1. כללי
1. עיריית רחובות בשיתוף עם החברה העירונית לתרבות, ספורט ונופש החליטו להקציב מלגות לספורטאים מצטיינים על מנת לסייע בידי ספורטאים מצטיינים יחידים להשתתף באירועי ספורט הישגי ברמה הארצית והבינלאומית.
2. המלגה מיועדת לעודד ולסייע לספורטאים פעילים מצטיינים, תושבי רחובות, על בסיס הישגים בענפי ספורט בהתאם לקביעת אגף הספורט של החברה העירונית רחובות.
3. הדיון בבקשת מלגה יערך בפני "ועדת מלגות לספורטאים מצטיינים" אשר תמיין את הבקשות, תבחן את עמידתן בקריטריונים המפורטים מטה ותמליץ בפני מועצת העיר על הזכאים למלגות וגובה המלגות.
4. הרכב הוועדה: חבר מועצת עיר ומחזיק תיק הספורט, מנכ"ל העירייה, מנכ"לית החברה העירונית ו/או מנהל אגף הספורט.
2. הקריטריונים לקבלת מלגה:
זכאי להגיש בקשה למלגת ספורטאי:

1) תושב העיר רחובות  אשר במועד הגשת הבקשה לקבלת מלגה גר בעיר לפחות שנה .
2) לא רשומים לחובת המבקש חובות ארנונה ומים לעירייה
3) המבקש השיג את אחד מההישגים המוכרים לקבלת מלגה:
· זכייה במקום ראשון, שני, שלישי באליפות ישראל (לא במחוזות) 
· קטגוריית הגיל תיקבע על פי הגדרת האיגוד / ההתאחדות באותו ענף.
4) המבקש הגיש עד למועד הקובע לדיון בוועדה, בקשה על גבי טופס "בקשת מלגה לספורטאי מצטיין" בצירוף כל האישורים הנדרשים.

3. שיטת חלוקת המלגות:
הסכום הבסיסי של המלגה יקבע על פי היחס הבא:
1. ספורטאים צעירים עד גיל 15: 
         מקום ראשון אלוף ישראל - X  נקודות כפול 3
              מקומות שני ושלישי- X  נקודות 
2. נוער מעל גיל 15 : מקום ראשון אלוף ישראל - X  נקודות כפול 3
                                מקומות שני ושלישי- X  נקודות 
3. בוגרים: מקום ראשון אלוף ישראל- X  נקודות כפול 4
                   מקומות שני ושלישי-X   נקודות כפול 3
X  = 100 נקודות
1 נקודה = 5 ₪
4. תוספת אחוזית לזכייה באליפות ישראל (מקום ראשון)  בענפים אישיים תינתן בהתאם לדרגת העדיפות של הענף, בהתאם לדירוג הענף בעיר:
· דירוג ענף ד'- ללא שינוי
· דירוג ענף ב', ג'- תוספת של 25%
· דירוג ענף א'- תוספת של 50%
5. בסמכות הועדה להעניק תוספת אחוזית בענפים האישיים לזכייה באליפות אירופה ו/או אליפות עולם בהתאם לדירוג הענף:
· דירוג ענף ב', ג'- תוספת של 25%
· דירוג ענף א'- תוספת של 50%
6. בסמכות הועדה להעניק מלגת השתתפות שנתית, לנסיעות לתחרויות בחו"ל, בסך שקלי של עד 1,000 ₪ בעבור הוצאות כלכליות להשתתפות באליפויות אירופה / עולם כנהוג בהוצאת משלחות לחו"ל.

4. סייגים ומגבלות

1) לא תוענק מלגה שנה אחר שנה ברציפות  לאותו ספורטאי.
2) התוספת האחוזית לא תעלה על 3,000 ₪ לספורטאי.
3) גובה המלגה לספורטאי כולל התוספות בסעיפים ג (3), (4), (5) לא תעלה על סכום של 10,000 ₪. 
4) סה"כ תקציב מלגות ספורטאים באותה שנה יחולק בין מספר הזכאים עליהם תמליץ הועדה.
5) פניות למלגות בדיעבד על תחרויות והישגים שהיו בעבר לא תתקבלנה.

5. אופן הגשת בקשה למלגה:
1. טופס "בקשה למלגה" ניתן לקבל במשרדי מחלקת הספורט של החברה העירונית רחובות לתרבות, ספורט ונופש, רחוב הנביאים 8, רחובות בימים: א'-ה', בין השעות: 09:00-17:00.
2. יש למסור את טופס הבקשה למלגה לרבות כל האישורים הנדרשים באופן אישי למחלקת הספורט של החברה. 
6. הערות:
1. מבלי לגרוע מהאמור לעיל, הוועדה תהא רשאית, לאשר מלגות בגובה של עד 10,000 ₪ על בסיס הישג ספורטיבי יוצא דופן ו/או להעניק "אות מופת בספורט" לספורטאי יחיד ו/או קבוצה על הישג ספורטיבי יוצא דופן. 
2. תקציב המלגות לספורטאים מצטיינים יתעדכן מדי שנה עם אישור תקציב העירייה.


